
Mažeikių rajono SAVIVALDYBĖS taryba

SPRENDIMAS

DĖL MAŽEIKIŲ RAJONO SAVIVALDYBĖS TARYBOS 2007 M. GRUODŽIO 28 D. SPRENDIMO NR. T1-391 „DĖL MAŽEIKIŲ RAJONO SAVIVALDYBĖS KOMUNALINIŲ ATLIEKŲ TVARKYMO TAISYKLIŲ PATVIRTINIMO“ 13 PUNKTO PAKEITIMO

2017 m. balandžio 28 d. Nr. T1-120
Mažeikiai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 36 punktu, 18 straipsnio 1 dalimi, Lietuvos Respublikos atliekų tvarkymo įstatymo 25 straipsniu, 31 straipsnio 1 dalimi, Mažeikių rajono savivaldybės taryba  n u s p r e n d ž i a:
1. Pakeisti Mažeikių rajono savivaldybės tarybos 2007-12-28 sprendimo Nr. T1-391 „Dėl Mažeikių rajono savivaldybės komunalinių atliekų tvarkymo taisyklių patvirtinimo“ 13 punktą ir išdėstyti jį taip:

„13. Savivaldybės teritorijoje nerūšiuotos komunalinės atliekos iš namų valdų surenkamos individualiais 0,12 kub. m, 0,24 kub. m ar kitos talpos konteineriais Mažeikių, Sedos, Viekšnių miestuose kas antrą savaitę, likusioje Mažeikių rajono teritorijoje kas mėnesį“.

2. Pripažinti netekusiu galios Mažeikių rajono savivaldybės tarybos 2008-04-04 sprendimo Nr. T1-65 „Dėl Mažeikių rajono savivaldybės tarybos 2007-12-28 sprendimo Nr. T1-391 „Dėl Mažeikių rajono savivaldybės komunalinių atliekų tvarkymo taisyklių patvirtinimo“ 4.11 ir 13 punktų papildymo“ 1 punkto antroje dalyje naujai išdėtytą 13 punktą.

3. Pripažinti netekusiu galios Mažeikių rajono savivaldybės tarybos 2012-04-27 sprendimą Nr. T1-129 „Dėl Mažeikių rajono savivaldybės tarybos 2007-12-28 sprendimo Nr. T1-391 „Dėl Mažeikių rajono savivaldybės komunalinių atliekų tvarkymo taisyklių patvirtinimo“ 13 punkto pakeitimo“.

4. Pripažinti netekusiu galios Mažeikių rajono savivaldybės tarybos 2014-12-19 sprendimą Nr. T1-370 „Dėl Mažeikių rajono savivaldybės tarybos 2007-12-28 sprendimo Nr. T1-391 „Dėl Mažeikių rajono savivaldybės komunalinių atliekų tvarkymo taisyklių patvirtinimo“ 13 punkto pakeitimo“.
Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Šiaulių apygardos administraciniam teismui per vieną mėnesį nuo šio sprendimo paskelbimo dienos.
Savivaldybės meras
Antanas Tenys

